Samuel Greigh

Samuel Greigh (Venemaal tuntud kui Samuil Karlovitš, vene keeles Самуил Карлович Грейг) (30. november 1736 Inverkeithing, Šotimaa – 15. (ukj 26. oktoober) 1788 Tallinn) oli šoti mereväeohvitser Venemaa keisririigi teenistuses.

Elulugu
1764. aastal siirdus Greigh briti laevastikust Vene laevastikku 1. järgu kapteni auastmes.militera.lib.ru: «Военная литература»: Герой Чесмы и Гогланда. С. К. Грейг Paistis silma mitmes merelahingus. Vene-Türgi sõja (1768–1774) ajal kuulus laevadega admiral Grigori Spiridovi eskaadri koosseisu ja krahv Aleksei Orlovi nõunikuna osales vahetult laevastiku juhina Çeşme lahingus. Edukate lahingute eest Türgi laevastiku vastu autasustati kontradmiral Greighi Püha Georgi II klassi ordeniga.

Alates 1775 oli S. Greigh Balti laevastiku Kroonlinna sadama kõrgeim komandör, aastast 1782 admiral. Juhtis Vene-Rootsi sõjas (1788–1790) Vene laevastikku ja saavutas Suursaare lahingus (17. juulil 1788) tähtsa võidu, mille eest autasustati teda Püha Andrease ordeniga.
pisi|Samuel Greigh hauamonument, Tallinna Toomkirikus. Giacomo Quarenghi disain.

Mälestuse jäädvustamine
pisi|Samuel Greighi hauamonument Tallinna Toomkirikus
Tallinna Toomkiriku põhjalöövis asub tema muinsuskaitsealune klassitsistlikus stiilis marmorist hauamonument, mille on kavandatud Venemaal tegutsenud itaalia arhitekt Giacomo Quarenghi. Skulptuursed osad valmistas Itaalias Carraras Giuseppe Luciani. Hauamonumendi laskis püstitada Vene keisrinna Katariina II, kelle soosik Greigh oli. Toomkirikusse matmisel tehti Greighile erand, sest 1773. aastast oli Katariina II enda käsul kirikutesse matmine Venemaal keelatud.

Lisaks kinkis Katariina II 13. märtsil (vkj) 1791 tema lesele Sara Greighile (sündinud Cook) ja nende lastele Tartumaal Suure-Konguta mõisa.Stryk, Leonhard von. Beiträge zur Geschichte der Rittergüter Livlands. Erster Teil, Der ehstnische District mit vier karten. Dorpat: C. Mattiesen, 1877, lk 13 .

AuastmedErik Amburgeri andmebaas. Nr 83089.
 Aasta Kuupäev Auaste 1764 18. juuni 1. järgu kapten 1769 18. juuli kapten brigadiri auastmes 1770 1. märts kontradmiral 1775 10. juuni viitseadmiral 1782 28. juuni admiral

Autasud
40px Püha Georgi ordeni II klass (22. september 1770)
40px Püha Anna orden (25. märts 1774)
40px Püha Aleksander Nevski orden (1776)
40px Püha Vladimiri ordeni I klass (23. november 1782)
40px Püha Andreas Esmakutsutu orden (1788)

Perekond
Tema poeg Alexis Greigh (1775–1845)funeral-spb.narod.ru: ГРЕЙГ Алексей Самуилович (1775-1845) oli Vene-Türgi sõja sangar, Vene Musta mere laevastiku ülem, Pulkovo observatooriumi rajaja.
Pojapoeg Samuil Aleksejevitš Greigh (1827–1887) oli Venemaa rahandusminister 1878–1880.Genealogisches Handbuch der baltischen Ritterschaften, Teil 2, 1.2: Estland, Görlitz, 1930, lk.207

Vaata ka
Greigh

Viited

Kirjandus
Tallinna Niguliste Kogudus: Verzeichnis der Beerdigten 1788; TLA.31.1.89:144, lk. 287-292
 (autor Philipp Christian Moier)

Аврамий Богданович Асланбегов: Адмирал Алексей Самуилович Грейг : Биографический очерк, С.-Петербург, 1873
 (autor: Юрий Семенович Крючков)

Välislingid

Kultuurimälestiste Riiklik Register: Admiral S. Greighi hauamonument, 18. saj. (marmor)
Hauamonumendi foto
Grabmaal des Admiral Greigh in der Domkirche in Reval (Eduard Philipp Körber)
Biograafia vene keeles

Kategooria:Kroonlinna sadama peakomandörid
Kategooria:Šotimaa inimesed
Kategooria:Venemaa keisririigi admiralid
Kategooria:Venemaa keisririigi sõjaväelased‎
Kategooria:Püha Aleksander Nevski ordeni kavalerid
Kategooria:Püha Andreas Esmakutsutu ordeni kavalerid
Kategooria:Püha Georgi II klassi ordeni kavalerid
Kategooria:Püha Vladimiri I klassi ordeni kavalerid
Kategooria:Sündinud 1736
Kategooria:Surnud 1788
Kategooria:Tallinna toomkirikusse maetud